Ing wiwitanipun, astana punika karancang kanggé nglindungi dominasi Norman saking sekitar pinggiraning kutha London. Kejawi punika kanggé ngawasi bagéyan strategis ingkang wigati ing Kali Thames. Kanthi bertahap struktur bangunan banjur dipungantos kanthi bèntèng watu. Bèntèng punika tahan nalika pangepungan ingkang dangu nalika Perang Baron I ing wiwitan abad kaping 13. Henry III banjur mbangun astana ingkang mewah ing dalem kastil nalika abad tengahan. Edward III ugi ngembangaken astana dados langkung megah, ingkang pembanungan kala punika dipunwastani dados proyek bangunan ingkang paling awis ing Abad Tengahan ing Inggris[2]. Nalika ing periode Tudor, Henry VIII lan Elizabeth I ningkataken pangginaan kastil minangka astana resmi kerajaan lan pusating hiburan diplomatik.